Irugwa ni kata ya Wilaya ya Ukerewe katika Mkoa wa Mwanza, Tanzania. Kwa mujibu wa sensa iliyofanyika mwaka wa 2012, kata ilikuwa na wakazi wapatao 11,873 waishio humo. Msimbo wa posta ni 33624. Kata ya Irugwa inaundwa na visiwa vingine vidogo vya Kulazu, Buluza na Lyegoba. Irugwa inavyo vijiji viwili Sambi (yalipo makao makuu ya kata) na Nabweko. Kitongoji maarufu ni Buyanza (wenyewe wakijiita Washabunda) maana hapa ndipo hasa zilipo huduma muhimu za jamii kama zahanati, ofisi ya kata, shule ya msingi na mitambo ya maji safi na maji taka bila kusahau mitambo ya kuzalisha umeme. Ina shule za msingi tano ambazo ni Irugwa, Nabweko, Kulazu, Buluza na Lyegoba. Kuna shule ya sekondari moja iitwayo Irugwa. Sensa ya 2012, Mwanza Region - Ukerewe District Council